**Inteligentná mobilita – šanca pre Slovensko na SLOVAKIA RINGU**

**Orechová Potôň, 7. september 2020 - Európsky týždeň mobility prichádza 22. septembra aj na okruh SLOVAKIA RING. Uskutoční sa tu odborná diskusia "Inteligentná mobilita – šanca pre Slovensko" o prioritných reformách a investíciách pre plán obnovy Slovenska v oblasti rozvoja a digitalizácie dopravy pre najbližších 5 až 10 rokov. Organizácia podujatia spadá pod taktovku neziskového zduženia driving.digital, ktoré sa touto problematikou zaoberá už od roku 2019.**

Okruh SLOVAKIA RING privíta 22. septembra vrcholných predstaviteľov štátu, špičku akademického sektoru a najvýznamnejších aktérov slovenského dopravného priemyslu. Tejto diskusie - resp. "okrúhleho stola" sa môže zúčastniť aj laická verejnosť, a to prostredníctvom online streamu na stránke driving.digital.

Dopravné odvetvie a informačné technológie - to je tzv. inteligentná mobilita. Jej ďalšie reformy a otázku investícií prerokujú ministri Andrej Doležal (doprava a výstavba), Richard Sulík (hospodárstvo), Eduard Heger (financie) spolu so zodpovednými štátnymi tajomníkmi.

Súčasťou podujatia budú aj praktické ukážky výsledkov slovenského výskumu a vývoja. Tie predvedú možnosti slovenských podnikov a univerzít, ako dokážu prispieť svojimi inováciami do významných investičných projektov, s ambíciou naštartovania zmien v hospodárstve Slovenska.

Za oblasť výskumu budú diskutovať napríklad prof. Mikuláš Luptáčik z Ekonomickej univerzity Viedeň, prof. Ľubomír Šooš zo Strojníckej fakulty STU, prof. Tatiana Kováčiková - vedúca oddelenia medzinárodných výskumných projektov na Žilinskej univerzite a prof. Ján Košturiak - inovátor a zakladateľ Podnikateľskej univerzity IPA Slovakia.

Priority a potreby verejnej dopravy predstavia Peter Sádovský - prezident Zväzu autobusovej dopravy a Radoslav Štefánek - člen predstavenstva ZSSK.

Diskutovať sa bude určite aj na témy nových ekologických pohonov, preberie sa tiež digitálna dopravná infraštruktúra a nové služby. Otvára sa priestor pre nové študijné odbory, ktoré zvýšia motiváciu študovať na technických univerzitách.

Program a ďalšie informácie o podujatí nájdete na oficiálnej stránke organizátora driving.digital.

Kontakt pre médiá:

IGOR ŠENKARČIN

Riaditeľ

driving.digital

tel.: +421 908 309 515

e-mail: igor.senkarcin@drivingdigital.org

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál na Slovensku. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si off-road jazdu vo vynovenom areáli a užiť si relax v hoteli. Súčasťou širšieho areálu je aj nový* ***Malkia Park****, útočisko pre exotické zvieratá, otvorený aj pre verejnosť. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie a wellness centrum so saunami a bazénom. V areáli nájdete tiež* ***off-roadový polygón,******Vojenské múzeum*** *a najnovším prírastkom je špičkové* ***Slovenské motokárové centrum.***

**Ďalšie informácie:**

|  |  |
| --- | --- |
| Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk | Martin Trenkler Press Officer, SLOVAKIA RING mobil: +421 907 370 727 e-mail: media@slovakiaring.sk |